Søren Eskildsen og Kasper Rodil fra Aalborg Universitet har udviklet et system, der skal gøre oplevelsen endnu større og ikke mindst mere realistisk, når man besøger Aalborg Zoo. Med et 3D-visualiseringssystem, den virtuelle savanne, som systemet kaldes, er ikke bare tænkt som et tilbud om information og oplevelser for den almindelige zoo-gæst, men også som en ny undervisningsmulighed i skolerne. De to ophavsmænd til konceptet og den tekniske løsning, Søren Eskildsen og Kasper Rodil, læser begge Medialogi på Aalborg Universitet. Ideen var med i finalen i den landsdækkende iværksætterkonkurrence Venture Cup, hvor studerende fra de danske universiteter udfordrer hinanden og hvor årets bedste forretningsidéer får professionel feedback. Desværre gik prisen ikke til ideen fra Aalborg, men til en pige fra Kolding.

Referat:
Det kan af gode og indlysende grunde ikke rigtig lade sig gøre at se løverne jage zebraerne eller elefanterne spise af akacietræerne i Aalborg Zoo. Men et par studerende fra Aalborg Universitet vil udvide gæsternes oplevelser.